ZEN โบรกเชียร์ซื้อเป้า 12.90 บาท จับตากำไรไตรมาส 2 โตแรง 541%
ZEN โบรกเชียร์ซื้อเป้า 12.90 บาท จับตากำไรไตรมาส 2 โตแรง 541% รับเปิดเมืองดันยอดขายฟื้นเด่น
ZEN โบรกเชียร์ซื้อเป้า 12.90 บาท จับตากำไรไตรมาส 2 โตแรง 541% รับเปิดเมืองดันยอดขายฟื้นเด่น
18 ก.ค. 2565

บล.โนมูระ พัฒนสิน ระบุในบทวิเคราะห์วันนี้ (8 ก.ค.65) ว่า บริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN มีมุมมองต่อกำไรไตรมาส 2/2565 คาด 27 ล้านบาท (ดีขึ้นจากขาดทุน เทียบช่วงเดียวกันของปีก่อน,โต 541% เทียบไตรมาสก่อนหน้า) ดีกว่าคาดเดิม จากยอดขายฟื้นตัวแรงจาก การเปิดเมืองและฐานปีก่อนต่ำ (ปิดสาขา 1-17 พค. และจำกัดที่นั่งหลังจากนั้น) คาด SSSG โต 39% เทียบช่วงเดียวกันของปีก่อน รวมถึงรวมงบรายได้จาก KMF (จำหน่ายและค้าส่งอาหารทะเลแช่แข็ง) เริ่ม มี.ค.2565 คาดราว 60 ล้านบาท และรายได้รวม 757 ล้านบาท (โต 51% เทียบช่วงเดียวกันของปีก่อน) หากไม่รวม KMF รายได้คิดเป็น 90% ของ Precovid
ขณะที่ ประเมิน Gross margin 44.5% ลดจาก 45.0% ในไตรมาส 1/2565 จากผลกระทบต้นทุนวัตถุดิบยังสูง และรวมงบ KMF ซึ่ง Margin ต่ำกว่า แม้จะปรับเพิ่มราคาชดเชยบางส่วนปลายไตรมาส 1/2565 แต่เพิ่มจาก 38.3% ในไตรมาส 2/2564 ซึ่งต่ำผิดปกติจากการปิดสาขา ด้าน SG&amp;A/Sales คาด 39.6% vs ไตรมาส 2/2564/ไตรมาส 1/2565 โต 54.4%/โต 43.0% จากรายได้เร่งตัว
ขณะที่ค่าใช้จ่ายคงที่สูง สำหรับสาขาใหม่คาดงวดนี้เปิดราว 10 สาขา (Franchise / Equity =5/5 ) โดย ณ สิ้นไตรมาส 2/2565 คาดมีสาขา Franchise/ Equity 216/148 สาขา เทียบกับ สิ้นปี 2563 อยู่ที่ 208/141 สาขาตามลำดับ
แนะนำ “ซื้อเก็งกำไร” จากราคาเป้าหมาย 12.9 บาท อิง DCF (WACC 8.5%, TV Growth 1%) จากแนวโน้มกำไรฟื้นตัว และชอบกลยุทธ์ระยะกลางยาวกระจายความเสี่ยงของรายได้ทั้งสร้าง Brand Champion ในช่องทาง Food delivery, ช่องทางสาขาเพิ่มรายได้แบรนด์ Buffet และเพิ่มช่องทางรายได้ค้าปลีก